Определение на Общия съд от 8 юни 2021 г. — Price/Съвет
(Дело T-231/20)1
(Обжалване — Пространство на свобода, сигурност и правосъдие — Споразумение за оттеглянето на Обединеното кралство от Съюза и от Евратом — Решение на Съвета за сключването на споразумението за оттегляне — Граждани на Обединеното кралство — Загубване на гражданството на Съюза — Липса на лично засягане — Ненормативен акт — Недопустимост)
Език на производството: френски
Страни
Жалбоподател: David Price (Льо Дора, Франция) (представител: J. Fouchet)
Ответник: Съвет на Европейския съюз (представители: M. Bauer, R. Meyer и M.-M. Joséphidès)
Предмет
Искане на основание член 263 ДФЕС, целящо частичната отмяна, от една страна, на Споразумението за оттеглянето на Обединеното кралство Великобритания и Северна Ирландия от Европейския съюз и от Европейската общност за атомна енергия (ОВ L 29, 2020 г., стр. 7), и от друга страна, на Решение (ЕС) 2020/135 на Съвета от 30 януари 2020 година относно сключването на Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия (ОВ L 29, 2020 г., стр. 1)
Диспозитив
Отхвърля жалбата като недопустима.
Няма основание за произнасяне по молбата за встъпване на Европейската комисия.
Осъжда г-н David Price да понесе, наред с направените от него съдебни разноски, тези на Съвета на Европейския съюз, включително свързаните с обезпечителното производство, с изключение на направените по молбата за встъпване.
Г-н Price, Съветът и Комисията понасят поотделно направените от тях разноски по молбата за встъпване.
____________
1     ОВ C 209, 22.6.2020 г.